МЗКЦ-79221

МЗКЦ-79221 () — спецыяльнае колавае шасі вялікай грузападымальнасці вытворчасці Мінскага завода колавых цягачоў. Распрацоўвалася ў 1996—1997 гадах, серыйны выпуск пачаты ў 2000 годзе.

Выкарыстоўваецца як носьбіт пускавых установак ракетных комплексаў «Топаль-М» і «Ярс». Для мантажу цывільнага абсталявання выпускаецца мадыфікацыя МЗКЦ-79221-100.

 Канструкцыя 
МЗКЦ-79221 мае дзве кабіны, якія размешчаны абапал рухавіка. Левая — двухмесцавая, правая — аднамесцавая. Абедзве выраблены са шклапластыку, абсталяваны сістэмай фільтрацыі і вентыляцыі, падагравальнікам, сродкамі сувязі і сістэмай дэгазацыі. Рама — жорсткая, ланжэроннага тыпу.

Рухавік — ЯМЗ-847.1 (дызельны, 4-тактны, V12, з непасрэдным упырскам паліва і вадкасным астуджэннем); аб’ём — 25860 см³; дыяметр цыліндра × ход поршня — 140 мм× 140 мм; магутнасць — 588 кВт (800 к. с.) пры 2100 аб/хв; максімальны круцільны момант — 3090 Н*м (315 кГс*м) пры 1400-1500 аб/хв.

Каробка перадач — гідрамеханічная.

Колавая формула — 16×16/12. Колы трох пярэдніх і трох задніх восей паваротныя. Вядучыя восі маюць цэнтральныя рэдуктары з міжвосевымі і міжколавымі дыферэнцыяламі, колавыя рэдуктары — планетарныя. Падвеска — незалежная, гідрапнеўматычная. Рулявое кіраванне мае гідраўлічны ўзмацняльнік. Тармазная сістэма — двухконтурная, з пнеўмагідраўлічным прывадам. Шыны — пнеўматычныя, 1600х600-685 (мадэль ВІ-178А або ВІ-178АУ). Усталявана сістэма рэгулявання ціску паветра ў шынах.

Электрычнае абсталяванне мае намінальнае напружанне 24В, абсталявана 4 акумулятарамі па 380 Аг.

 Тэхнічныя характарыстыкі 
 Габарыты (даўжыня×шырыня×вышыня), мм: 19560×3370×3180;
 Колавая база, мм: 1750+2400+1800+2200+1800+1800+1750;
 Падрыхтаваная маса, кг: 44000;
 Грузападымальнасць, кг: 80000;
 Поўная маса, кг: 124000;
 Максімальная хуткасць, км/г: 45;
 Ёмістасць паліўных бакаў, л: 825;
 Запас ходу па паліве, км: 500;
 Дарожны прасвет, мм: 475;
 Радыус павароту, м: 18;
 Вугал уезду: 16°;
 Вугал з’езду: 15°;
 Максімальны пераадольваемы ўздым: 55%;
 Пераадольваемы брод, м: 1,1.

 Спасылкі 





79221
Катэгорыя:Грузавыя аўтамабілі паводле алфавіта